Diari Oficial de la Generalitat Valenciana


Sumari del DOGV 8042, del 18-05-2017 (2017/4161)

RESOLUCIÓ de 5 de maig de 2017, del conseller d'Economia Sostenible, Sectors Productius, Comerç i Treball, per la qual es convoquen determinades ajudes per al foment de les empreses cooperatives i de les societats laborals, i de l'ocupació en aquestes, a la Comunitat Valenciana, per a l'exercici 2017.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8042

Data del DOGV
:   18-05-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/4161


Data del document
:   05-05-2017

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 5 de maig de 2017, del conseller d'Economia Sostenible, Sectors Productius, Comerç i Treball, per la qual es convoquen determinades ajudes per al foment de les empreses cooperatives i de les societats laborals, i de l'ocupació en aquestes, a la Comunitat Valenciana, per a l'exercici 2017. [2017/4161]  
La Llei 38/2003, de 17 de novembre, general de subvencions estableix, en l'article 23, que el procediment per a la concessió de subvencions s'iniciarà sempre d'ofici, per mitjà de convocatòria aprovada per l'òrgan competent.  
L'article 160.4 de la Llei 1/2015, de 6 de febrer, de la Generalitat, d'hisenda pública, sector públic instrumental i de subvencions estableix que, les persones titulars de les conselleries seran les competents en els seus respectius àmbits per a la convocatòria de subvencions.  
L'Ordre 23/2016, de 27 d'octubre, de la Conselleria d'Economia Sostenible, Sectors Productius, Comerç i Treball (DOGV 7907, 31 d'octubre), estableix les bases reguladores de les ajudes per al foment de les empreses cooperatives i de les societats laborals, i de l'ocupació en aquestes, a la Comunitat Valenciana.  
En l'article 1.4 de la dita ordre s'estableix que, en compliment del que preveu l'article 23.2 de la Llei 38/2003, de 17 de novembre, general de subvencions, i de l'article 166 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i d'acord amb el que establisca la Llei de pressupostos de la Generalitat per a l'exercici corresponent, mitjançant una resolució dictada per la persona titular de la conselleria competent en matèria d'economia social, es convocaran les ajudes regulades per aquesta ordre, i es donarà publicitat de les línies de crèdit i de l'import global màxim destinat, en el corresponent exercici, a la concessió de les ajudes previstes en aquesta, sense perjuí que aquest poguera veure's incrementat en funció de les disponibilitats pressupostàries. La convocatòria podrà preveure així mateix, la concessió de subvencions sense necessitat de nova convocatòria en els casos en què ho autoritza l'article 58 del Reglament de la Llei 38/2003, general de subvencions, aprovat pel Reial decret 887/2006, de 21 de juliol.  
  
En virtut d'això, en l'exercici de la referida facultat, en compliment d'allò que s'ha preceptuat en els articles 9 i 17 de la Llei 38/2003, general de subvencions, i fent ús de les facultats que confereixen al conseller competent l'article 28 de la Llei 5/1983, del Consell, i l'article 160.4 de la Llei 1/2015, de 6 de febrer, de la Generalitat, d'hisenda pública, sector públic instrumental i de subvencions, en relació amb l'article 3 del Decret 7/2015, de 29 de juny, del president de la Generalitat, pel qual es determinen les conselleries en què s'articula l'Administració de la Generalitat, el Decret 157/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, i l'Ordre 23/2016, de 27 d'octubre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores per a la concessió d'ajudes per al foment de les empreses cooperatives i de les societats laborals, i de l'ocupació en aquestes, a la Comunitat Valenciana, resolc:  
  
Primer. Objecte de la resolució i condicions de la concessió de les subvencions  
1. L'objecte d'aquesta resolució és convocar determinades ajudes en matèria d'economia social, per a l'exercici 2017 que es regularan pel que estableix l'Ordre 23/2016, de 27 d'octubre, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores de les ajudes per al foment de les empreses cooperatives i de les societats laborals, i de l'ocupació en aquestes, a la Comunitat Valenciana, publicada en el DOGV número 7907, de 31 d'octubre de 2016 (d'ara en avant bases reguladores).  
  
2. Les condicions per a la sol·licitud, tramitació, resolució i notificació seran les establides en les referides bases reguladores.  
  
Segon. Ajudes i finançament  
1. Les ajudes que es convoquen per a l'exercici 2017 per aquesta resolució són les que se citen a continuació i es finançaran a càrrec de les línies pressupostàries que, respectivament, s'indiquen, pels imports màxims següents:  
- Línia S5266. Ajudes del capítol II, article 15, de les bases reguladores, «Incorporació de desempleats com a socis treballadors o de treball a cooperatives i societats laborals», per un import global màxim de 2.240.000 euros, dels quals 1.600.000 són fons finalistes procedents de l'Àrea d'Ocupació del Ministeri d'Ocupació i Seguretat Social, i la resta 640.000 euros són fons propis no condicionats de la Generalitat.  
  
- Línia S5266, Ajudes del capítol II, article 17, de les bases reguladores, «Prestació d'assistència tècnica», per un import global màxim de 100.000 euros, finançat amb fons finalistes procedents de l'Àrea d'Ocupació del Ministeri d'Ocupació i Seguretat Social.  
- Línia S8081. Ajudes del capítol II, article 18, de les bases reguladores, «Subvenció per a la constitució de noves cooperatives o societats laborals», per un import global màxim de 140.000 euros procedents de fons propis de la Generalitat.  
2. En el cas que, per raó d'una generació, ampliació o incorporació de crèdit poguera disposar-se de crèdits addicionals per a atendre les subvencions per a incorporació de persones desempleades com a sòcies treballadores o de treball objecte de la present convocatòria -ajudes del capítol II, article 15 de les bases reguladores- l'òrgan concedent podrà, amb la publicació prèvia dels crèdits addicionals disponibles i sense necessitat de realitzar una nova convocatòria, procedir a aplicar els crèdits addicionals a la concessió de les subvencions a què es refereix aquesta convocatòria. A aquests efectes, es fixa com a quantia addicional màxima per a l'exercici 2017, la quantitat de 500.000 euros, a càrrec del capítol IV, línia S5266000.  
A aquest efecte, l'òrgan col·legiat a què es refereix l'article 6 de les bases reguladores d'aquestes ajudes, formularà una proposta addicional per al cas que valorarà positivament sol·licituds presentades a l'empara d'aquesta convocatòria que no puguen ser ateses per falta de disponibilitat pressupostària, i constituirà amb aquestes una relació de reserva degudament ordenada perquè puguen ser resoltes favorablement com a conseqüència de possibles disponibilitats pressupostàries addicionals, que permeten atendre les sol·licituds contingudes en aqueixa relació addicional, sense necessitat d'obrir un nou període de presentació de sol·licituds, de conformitat amb el que disposa l'article 58.2 del Reglament de la Llei general de subvencions.  
3. Sense perjuí del precedent, i de conformitat amb el que estableix l'article 59 del Reglament de la Llei general de subvencions, aprovat pel Reial decret 887/2006, de 21 de juliol, les subvencions per raó de la incorporació de persones desempleades com a sòcies treballadores o de treball a cooperatives i societats laborals, es concediran en règim de convocatòria oberta, i s'establiran, als dits efectes els períodes següents:  
  
3.1. Un primer període comprendrà les sol·licituds presentades fins al dia 15 de juny de 2017, inclusivament, la concessió de les quals es finançarà fins a un import total màxim conjunt d'1.930.000 euros, i corresponen 1.400.000 euros a fons finalistes amb origen en l'Àrea d'Ocupació del Ministeri d'Ocupació i Seguretat Social, i la resta, els 530.000 euros a fons propis, no condicionats, de la Generalitat. Segons autoritza l'article 59 del Reglament de la Llei general de subvencions, quan a la finalització d'aquest primer període s'hagen concedit les subvencions corresponents i no s'haja esgotat l'import màxim a atorgar, es podrà traslladar la quantitat no aplicada a les posteriors resolucions que recaiguen en el segon període, amb la resolució prèvia que acordarà expressament les quanties a traslladar i la seua aplicació al segon dels períodes establits.  
3.2. Un segon període, comprendrà les sol·licituds presentades entre el dia 16 de juny de 2017 i la data límit de presentació de sol·licituds de subvenció per aquestes ajudes, que s'estableix en el dia 8 de setembre de 2017, inclusivament. La concessió de les referides ajudes corresponents a aquest segon període es finançarà, fins a un import conjunt de 310.000 euros, de la forma següent: 200.000 euros corresponen a fons finalistes amb origen de l'Àrea d'Ocupació del Ministeri d'Ocupació i Seguretat Social i la resta, els 110.000 euros a fons propis, no condicionats, de la Generalitat. D'acord amb el que determina l'article 59 del Reglament de la Llei general de subvencions, aquest import màxim podrà incrementar-se amb la quantia que s'acorde traslladar de les quantitats no aplicades a la concessió d'ajudes en el primer període de la convocatòria oberta.  
3.3. Als efectes d'allò que s'ha disposat sobre el termini màxim de resolució en cada un dels períodes de la convocatòria oberta a què es refereix aquest apartat, s'estableix un termini màxim de quatre mesos, comptadors des de la data de finalització del termini de presentació de sol·licituds corresponents a cada un dels períodes abans establits.  
  
  
Tercer. Beneficiaries  
Podran acollir-se a les ajudes que es convoquen les entitats beneficiaries previstes en les bases reguladores, per a cada ajuda de les citades en el punt segon d'aquesta resolució, sempre que complisquen els corresponents requisits fixats en aquestes per a cada una de les ajudes convocades.  
  
Quart. Sol·licituds i documents  
1. Presentació de sol·licituds.  
1.1. La presentació de sol·licituds i de la documentació annexa per a l'obtenció de les ajudes regulades en aquesta convocatòria es realitzarà, obligatòriament, de forma electrònica, segons estableix l'article 14.2 de la Llei 39/2015, d'1 d'octubre, del procediment administratiu comú de les administracions públiques. La presentació de la sol·licitud implica l'acceptació de les bases reguladores.  
1.2. La interessada omplirà i firmarà l'imprés de sol·licitud i la documentació annexa que s'exigeix en aquest article d'aquesta convocatòria, i en les bases d'aplicació a l'ajuda sol·licitada, utilitzant el procediment establit per a aquestes ajudes, que estarà disponible en el catàleg de Serveis Públics Interactius de la Generalitat a través de https://sede.gva.es, apartat «serveis en línia», accedint al tràmit de sol·licitud d'ajuda disposat a aquest efecte.  
1.3. Tant la sol·licitud com la resta de documentació a presentar hauran de firmar-se electrònicament per la sol·licitant, amb el certificat de persona jurídica, emés per qualsevol de les entitats admeses pel portal electrònic de la Generalitat, o amb certificat digital del seu representant, que haurà d'haver-se registrat prèviament en el Registre de Representants de la Generalitat.  
2. Les sol·licituds s'acompanyaran de la documentació que s'específica en l'article 4 de les bases reguladores, així com, de la documentació que, per a cada tipus d'ajuda específicament s'estableix en l'article 20 d'aquestes.  
3. Tots els models de les memòries, declaracions responsables com dels certificats requerits en les bases reguladores estaran disponibles en www.gva.es, accedint a la Guia PROP, «tràmits i serveis», a partir de la publicació, en extracte, d'aquesta convocatòria en el Diari Oficial de la Generalitat Valenciana.  
4. De conformitat amb allò que disposa l'article 7.3 del Decret 147/2007, de 7 de setembre, del Consell, es fa constar que el règim d'ajudes d'aquesta convocatòria no necessita de la notificació a la Comissió Europea, ja que es tracta d'ajudes acollides al Reglament (UE) núm. 1407/2013, de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis (DOUE L352, 24.12.2013).  
  
En conseqüència, les ajudes a què es refereix aquesta convocatòria no podran aplicar-se a les empreses que operen en els sectors determinats en el punt 1 de l'article 1 del mencionat reglament, tal com s'arreplega en l'article 14.2 de les bases reguladores.  
  
Cinqué. Termini de presentació de les sol·licituds  
Els terminis per a la presentació de sol·licituds per a les ajudes convocades per mitjà d'aquesta convocatòria seran els següents:  
1. Fins al dia 8 de setembre de 2017, inclusivament, en el cas de les ajudes per raó de la incorporació de persones desempleades com a sòcies treballadores o de treball a cooperatives i societats laborals, regulades en l'article 15 de les bases reguladores, tot això sense perjuí d'allò que s'hi ha establit, sobre la tramitació de les sol·licituds en règim de convocatòria oberta, en el punt 3 del resolc segon d'aquesta.  
2. Fins al dia 15 de juny de 2017, inclusivament, podran sol·licitar-se les ajudes per a prestació d'assistència tècnica, regulades en l'article 17 de les bases reguladores.  
3. Fins al dia 31 de juliol de 2017 inclusivament, podran sol·licitar-se les subvencions per a la constitució de noves cooperatives o societats laborals, regulades en l'article 18 de les bases reguladores.  
  
Sisé. Criteris de valoració, resolució, notificació i recursos  
1. Les sol·licituds es tramitaran de conformitat amb el que estableixen les bases reguladores i la seua resolució i concessió s'efectuarà en règim de concurrència competitiva, d'acord amb el que estableix l'article 6 de les bases reguladores.  
2. Les sol·licituds presentades es valoraran per la comissió de valoració establida en l'article 6.4 de les bases reguladores, d'acord amb els criteris de valoració que es fixen en el capítol III de les bases reguladores en funció del tipus de beneficiari i de l'ajuda sol·licitada.  
3. Amb caràcter general, s'estableix un termini màxim de quatre mesos, comptadors des de la data de finalització del termini de presentació de sol·licituds corresponent, per a la resolució i notificació de les ajudes convocades. No obstant això, en el cas de les subvencions per raó de la incorporació de persones desempleades com a sòcies treballadores o de treball a cooperatives i societats laborals que es tramiten en el segon dels períodes de la convocatòria oberta a què es refereix l'apartat 3.2 del resolc segon d'aquesta resolució, el dit termini finalitzarà el dia 29 de desembre de 2017. La notificació de les resolucions es realitzarà d'acord amb el que estableix l'article 7 de les bases reguladores.  
  
4. Contra la resolució a què es refereix l'apartat anterior, que posarà fi a la via administrativa, podrà interposar-se un recurs potestatiu de reposició en el termini d'un mes comptador des de l'endemà de la notificació, o recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació, de conformitat amb allò que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Seté. Actuacions subvencionables, justificació de les ajudes i termini de presentació de justificants  
1. Es consideraran subvencionables les actuacions següents:  
a) Incorporació de persones desempleades com a sòcies treballadores o de treball a cooperatives i societats laborals, previstes en els articles 14.1.a i 15 de les bases reguladores, sempre que la incorporació s'haja produït des de l'1 d'agost de 2016 i fins a la data de fi de termini de sol·licitud.  
b) Assistències tècniques prestades a la sol·licitant, previstes en l'article 17 de les bases reguladores, des de l'1 de gener de 2017 i fins a la data de fi de termini de la justificació, sempre que es justifiquen correctament dins d'aquesta última data.  
c) Constitució de noves cooperatives o societats laborals, regulades en l'article 18 de les bases reguladores, realitzada des de l'1 de juliol de 2016 i fins a la data de fi de termini de sol·licitud.  
2. La justificació de les ajudes es realitzarà en la forma prevista amb caràcter general en l'article 10 de les bases reguladores i amb subjecció a l'especialment disposat per a cada tipus d'ajuda en els articles 15, 17, 18, 20 i 21 de les bases reguladores, i podrà donar lloc a la minoració, resolució o reintegrament previstes en l'article 12 de les bases reguladores.  
  
Huité. Compatibilitat i acumulació de les ajudes  
1. Les ajudes que es concedisquen a l'empara d'aquesta convocatòria, seran compatibles amb qualssevol altres obtingudes per la beneficiària per al mateix fi, de conformitat i amb les limitacions establides en l'article 11 de les bases reguladores i, quan procedisca, amb subjecció a allò que s'ha establit per a les ajudes de minimis.  
2. Les ajudes de minimis que puguen concedir-se amb base en aquesta convocatòria podran acumular-se amb altres ajudes de minimis concedides fins al límit màxim de 200.000 euros, en les condicions que estableix l'article 3, apartat 2, del Reglament (UE) núm. 1407/2013, de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis, publicat en el DOUE el 24 de desembre de 2013. No obstant això, l'import total de les ajudes de minimis concedides a una única empresa que realitze per compte d'altri operacions de transport de mercaderies per carretera no excedirà de 100.000 euros durant qualsevol període de tres exercicis fiscals. Aquestes ajudes de minimis no podran utilitzar-se per a l'adquisició de vehicles de transport de mercaderies per carretera, excepte el que disposa l'article 3.3 del referit reglament.  
  
3. Les ajudes de minimis no s'acumularan amb cap ajuda estatal en relació amb les mateixes despeses subvencionables, o amb ajuda estatal per a la mateixa mesura de finançament del risc, si la dita acumulació excedira de la intensitat d'ajuda o de l'import d'ajudes superior corresponent fixat en les circumstàncies concretes de cada cas per un reglament d'exempció per categories o una decisió adoptada per la comissió. Les ajudes de minimis que no es concedisquen per a costos subvencionables específics, ni puguen atribuir-se a costos subvencionables específics podran acumular-se amb altres ajudes estatals concedides en virtut d'un reglament d'exempció per categories o d'una decisió adoptats per la comissió.  
4. Als efectes d'assegurar el compliment de les indicades regles d'acumulació les beneficiàries últimes de les subvencions hauran de presentar declaració responsable sobre altres ajudes rebudes per als mateixos costos subvencionables o amb ajuda estatal per a la mateixa mesura de finançament de risc, a fi de comprovar que no se superen els límits de l'apartat 2 de l'article 5 de l'esmentat reglament.  
  
Nové. Mitjà de notificació  
La notificació de les resolucions i els actes de tràmit, a les persones interessades, es practicarà per mitjans electrònics, en la forma establida en la normativa del procediment administratiu comú.  
  
Deu. Recursos  
Contra aquesta resolució, que posa fi a la via administrativa, podrà interposar-se recurs de reposició davant del mateix òrgan en el termini d'un mes comptador des de l'endemà de la publicació, de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament recurs contenciós administratiu en el termini de dos mesos, comptadors des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveuen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que es puga interposar qualsevol altre recurs dels previstos en la legislació vigent.  
  
  
València, 5 de maig de 2017.- El conseller d'Economia Sostenible, Sectors Productius, Comerç i Treball: Rafael Climent González.